18. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Σ. 1727/38 της 11/21 Μαρτ. 1977 (ΦΕΚ Β' 266) Περί θέσεως ισχύϊ και εφαρμογής της υπ' αριθ. 1/1976 αποφάσεως του Συμβουλίου Συνδέσεως Ελλάδος-Ευρωπαϊκής Οικονομικής Κοινότητος. Έχοντες υπ' όψιν: 1.Τας διατάξεις του άρθρου δευτέρου του νόμου 477/1976, περί κυρώσεως της από 28 Απριλίου 1975 Προσωρινής Συμφωνίας μεταξύ Ελλάδος και της Ευρωπαϊκής Οικονομικής Κοινότητος, συνεπεία της προσχωρήσεως νέων Κρατών - μελών εις την Κοινότητα, κλπ. και ιδία τας τοιαύτας της παραγράφου 2 αυτού, δυνάμει των οποίων αι εκ της εφαρμογής της Συμφωνίας Συνδέσεως επιβαλλόμεναι εν γένει ρυθμίσεις, αι οποίαι απετέλεσαν αντικείμενον είτε αποφάσεως του Συμβουλίου Συνδέσεως είτε άλλης αποφάσεως ληφθείσης κατόπιν ειδικής συμφωνίας εις τα πλαίσια άλλων οργάνων της Κοινότητος, τίθενται εν ισχύϊ δι' αποφάσεως του Υπουργού Συντονισμού, είτε δια κοινών αποφάσεων του Υπουργού Συντονισμού και του αρμοδίου κατά περίπτωσιν Υπουργού, δημοσιευομένων δια της Εφημερίδος της Κυβερνήσεως. 2.Τας διατάξεις του άρθρου 12 της ως άνω Προσωρινής Συμφωνίας, καθ' ας το Συμβούλιον Συνδέσεως καθορίζει τας μεθόδους διοικητικής συνεργασίας δια την εφαρμογήν των άρθρων 7 και 8 της Συμφωνίας Συνδέσεως επί των συναλλαγών μεταξύ Ελλάδος και Κοινότητος, λαμβανομένων υπ' όψιν των μεθόδων των καθοριζομένων υπό της Κοινότητος κατά τας εμπορικάς συναλλαγάς μεταξύ των Κρατών - μελών. 3.Την υπ' αριθ. 2/1975 απόφασιν του Συμβουλίου Συνδέσεως, τεθείσαν εν ισχύϊ δια της υπ' αριθ. Σ. 4185/98/22.7.75 αποφάσεως ημών, αποφασίζομεν: Τίθενται εν ισχύϊ η υπ' αριθ. 1/76 απόφασις του Συμβουλίου Συνδέσεως Ελλάδος - ΕΟΚ Κανονισμός του Συμβουλίου της ΕΟΚ υπ' αριθ. 2339/76 της 20.9.1976 J.O.L. 265/29.9.1976, περί τροποποιήσεως της υπ' αριθ. 2/75 αποφάσεως, αφορώσης εις τας μεθόδους διοικητικής συνεργασίας δια την εφαρμογήν των άρθρων 7 και 8 της Συμφωνίας της συνιστώσης σύνδεσιν μεταξύ της Ευρωπαϊκής Οικονομικής Κοινότητος και της Ελλάδος έχουσα ούτω: Το Συμβούλιον Συνδέσεως, ιδόν την Συμφωνίαν την συνιστώσαν Σύνδεσιν μεταξύ της Ευρωπαϊκής Οικονομικής Κοινότητος και της Ελλάδος και ιδία το άρθρον 9 αυτής. Λαβόν υπ' όψιν, ότι, δυνάμει Συμφωνίας, συναφθείσης την 11ην Ιουνίου 1975, μεταξύ της Ευρωπαϊκής Οικονομικής Κοινότητος και της Δημοκρατίας της Αυστρίας, τα εις τα πλαίσια της Συνδέσεως Ελλάδος - ΕΟΚ διακινούμενα εμπορεύματα, τα οποία αποτελούν αντικείμενον επαναποστολής εις Αυστρίαν, τελούν, κατά την διάρκειαν της παραμονής των εις την τελευταίαν ταύτην χώραν, υπό τον συνεχή έλεγχον της αυστριακής Τελωνειακής Διοικήσεως, ώστε να εξασφαλίζεται η ταυτότης και το αναλλοίωτον αυτών ότι η Συμφωνία αύτη προβλέπει, ομοίως, ευρείαν ανταλλαγήν πληροφοριών μεταξύ των Τελωνειακών Διοικήσεων των Κρατών μελών και της αυστριακής Τελωνειακής Διοικήσεως, σχετικών προς τα ειρημένα εμπορεύματα ότι αι πληροφορίαι, τας οποίας αι Τελωνειακαί Διοικήσεις των Κρατών - μελών θα λαμβάνουν, εις τα πλαίσια της Συμφωνίας ταύτης, παρά της αυστριακής Τελωνειακής Διοικήσεως, θα τίθενται εις την διάθεσιν της Ελληνικής Τελωνειακής Διοικήσεως, κατόπιν αιτήσεώς της. Λαβόν υπ' όψιν, ότι η εφαρμογή των διατάξεων της προμνησθείσης Συμφωνίας θα επιτρέψη την απλοποίησιν, κατά τρόπον αποτελεσματικόν, των εφαρμοστέων διατυπώσεων εις τας μεταξύ της Κοινότητος και της Ελλάδος ανταλλαγάς. Ότι, προς τον σκοπόν τούτον, προσήκει, όπως προσαρμοσθούν αι μέθοδοι διοικητικής συνεργασίας, αι θεσπισθείσαι δια την εφαρμογήν των άρθρων 7 και 8 της Συμφωνίας Συνδέσεως και αι οποίαι αποτελούν αντικείμενον της υπ' αριθ. 2/75 αποφάσεως του Συμβουλίου Συνδέσεως. αποφασίζει: Άρθρον πρώτον Προστίθεται εις την υπ' αριθ. 2/75 της 11 Ιουνίου 1975 απόφασιν ο τίτλος ΙΙΙ δις, ως εξής: "ΤΙΤΛΟΣ ΙΙΙ δις" Ειδικαί διατάξεις δια την χρήσιν του πιστοποιητικού κυκλοφορίας εμπορευμάτων AG1, εν περιπτώσει επαναποστολής εμπορευμάτων εις Αυστρίαν. Άρθρον 7 δις Οσάκις τα εμπορεύματα αποτελούν αντικείμενον, επί του αυστριακού εδάφους, επαναποστολής, κατόπιν μεταφορτώσεως ή παραμονής των εν αποταμιεύσει, ο εν άρθρω 1 της παρούσης αποφάσεως προβλεπόμενος δικαιολογητικός τίτλος συνίσταται εις το πιστοποιητικόν κυκλοφορίας εμπορευμάτων AG1, υπό τον όρον, ότι θα τηρηθούν αι κατωτέρω εν άρθροις 7 τρις και 7 τετράκις καθοριζόμεναι προϋποθέσεις. Άρθρον 7 τρις Το πιστοποιητικόν κυκλοφορίας εμπορευμάτων AG1, καλύπτον τα εν άρθρω 7 δις της παρούσης αποφάσεως αναφερόμενα εμπορεύματα, ισχύει μόνον, οσάκις τούτο φέρει μνείαν, εξ ης να προκύπτη, ότι τα εμπορεύματα παρέμειναν υπό τον συνεχή έλεγχον της αυστριακής Τελωνειακής Διοικήσεως προς τον σκοπόν εξασφαλίσεως της ταυτότητος και του αναλλοιώτου αυτών. Εις περίπτωσιν επαναποστολής άνευ τμηματικών αποστολών, η μνεία αύτη συνίσταται εις την εγγραφήν, εις την θέσιν "περιγραφή των εμπορευμάτων" του πιστοποιητικού κυκλοφορίας εμπορευμάτων AG1, των λέξεων "Κατ' ευθείαν περαιτέρω αποστολή ΕΟΚ" (DIREKTE WEITERLEITUNG EWG) θεωρημένην δια της θέσεως της υπηρεσιακής σφραγίδος του αρμοδίου αυστριακού Τελωνείου και της ημερομηνίας. Εις περίπτωσιν επαναποστολής, κατόπιν τμηματικών αποστολών εν Αυστρία, το αρμόδιον αυστριακόν Τελωνείον, τη καταθέσει του πιστοποιητικού κυκλοφορίας εμπορευμάτων AG1, εκδοθέντος εις τι Κράτος - μέλος ή εις την Ελλάδα, εκδίδει φωτοαντίγραφον του πιστοποιητικού τούτου δι' εκάστην αποστολήν. Εις το άνω μέρος εκάστου φωτοαντιγράφου δέον να τίθηται, δι' ερυθράς μελάνης, η μνεία "Τμηματική Αποστολή (TEILSEN-DUNG). Το φωτοαντίγραφον δέον όπως διαλαμβάνη σαφώς τα εμπορεύματα, εις α τούτο αναφέρεται. Αι εγγραφαί αύται θεωρούνται δια της θέσεως της υπηρεσιακής σφραγίδος του Τελωνείου και της ημερομηνίας. Άρθρον 7 τετράκις Τα εν άρθρω 7 δις της παρούσης αποφάσεως προβλεπόμενα εμπορεύματα, καθώς και το αφορών εις ταύτα πιστοποιητικόν κυκλοφορίας εμπορευμάτων AG1 ή εν περιπτώσει τμηματικής αποστολής - το φωτοαντίγραφον του ειρημένου πιστοποιητικού, θεωρημένα υπό του αρμοδίου αυστριακού Τελωνείου, δέον, όπως προσκομίζωνται εις τας Τελωνειακάς Αρχάς του Κράτους της εισαγωγής εντός προθεσμίας έξ μηνών από της ημερομηνίας εκδόσεως του πρωτοτύπου πιστοποιητικού. Άρθρον 2 Η παρούσα απόφασις τίθεται εν ισχύϊ από της 1ης Ιανουαρίου 1977. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 464,170) Σελ. 464,171 Τεύχος 627-Σελ. 139 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.18 